10 10 LENTSWE LE BUILWENG 51 A re, Kgele, ba ho rona ba bangata ho feta ba ho bona. Le a bona? Mme Gehazi a qamaka kwana le kwana, a re, Ha ke bone motho. 52 A re, Morena, Modimo, tutubolla mahlo a moshanyana eo. Mme mahlo a hae a tutuboloha, mme maralla wohle keha a tletse Mangeloi le makoloi a ntwa a eme ka nqa tsohle, Mara a sa bonweng. 53 Elia a tswela ka ntle mono, mme Bibele ya re, A ba otla ka bofofu. A tswela ho bona; keha ba foufetse ho yena. A tswa mme a re, Na le batla Elia? A re, E, re a mmatla. 54 Ho re, Tloong, ke tla le bolella moo a leng teng, mme a ba isa hantle lerabeng, ka ho toba hantle moo makgotla a ileng a tswa mme a ba tshwara. 55 Jwale, Bibele e itse, A ba otla ka bofofu. Ho dutse ho le jwalo. Mme batho ba foufetse hakana moyeng kajeno, leha Morena Modimo a theohela pakeng tsa batho mme a etsa ntho efe kapa efe, le dintho tseo A di tshepisitseng, le jwale ha ba kgone ho E bona. Ba foufetse moyeng; ha ba tsebe Modimo, ha ba tsebe Matla a Hae a maholo. Jwale, re a lemoha hore ba e entse matsatsing a Elia, mme le kajeno ba ntse ba e etsa. Modimo o ba otla ka bofofu. Kajeno ba bolela, hore, Mehlolo ha e yo, ha ho ntho e kang eo, ntho ena yohle ke maikutlo. 56 Mme ba buile yona ntho eo ka Elia, hoba mohla a ne a nkuwa mme Elisha a nka sebaka sa hae, mohlankanyana, a phumuha lefahla a sa le motjha, bana ba matha ba mo setse morao, mme ba re, Ralefatla towe, hobane ng o sa nyoloha le Elia? Le a bona, esita le tshimolohong ba sa ka ba E dumela, batho, ka mora hoba ho etswe dintho tse ngata hakana. Mme monna enwa e moholo wa Modimo o ne a ile a fetolwa mme a nkelwa Lehodimong ka koloi ya mollo, mme batho ba ntse ba sa E dumele. Mme ba romela bana ba bona ba banyenyane ho matha ka morao ho monna enwa mme ba re, Ralefatla towe, hobane ng o sa ka wa nyoloha? Le a bona, mme yaba moporofeta o rohaka bana, mme bere e tshehadi ya bolaya mashome a mane le metso e mmedi ba bona. 57 Jwale lemohang. Kajeno, jwaloka ha ho etsahetse mehleng eo, ba kenya boitlhalosetso ba bona Lentsweng. Jwale, ha ba batla ho etsa hono, ho ho bona, empa ba leka ho etsa hore re e dumele. Bibele e boletse hore, Lentswe lena la Modimo ha le a tla ka boitlhalosetso ba motho. Modimo o Itlhalosetsa ka bowona. Modimo o tiisa Lentswe la Wona, mme ke tlhaloso ya Lona. Jwaloka ha ke boletse ha ngata, Tshimolohong O itse, Lesedi a le be teng, mme lesedi la e ba teng. Hoo ha ho hloke ho hlaloswa; ho etsahetse. O itse, Morwetsana o tla emola, o